«Айналайын» шағын тәрбие орталығында өткізілетін

психолгиялық апталық жоспары

2016- 2017 оқу жылы

|  |  |  |  |  |
| --- | --- | --- | --- | --- |
| № | Апта күндері | Тақырыбы | Мақсаты | Өту барысы |
| 1 | Дүйсенбі | Отбасым- алтын үйім | Отбасы жайында түсінік беру, отбасы мүшелері туралы жаңа сөздерді енгізіп, отбасы мүшелерін атау. Үлкендерді құрметтеуге, сыйлауға тәрбиелеу. | 1. Сәлемдесу2. Көңіл- күйлерін анықтау3. Сергіту сәті4. Ойын «Кім жоқ?» 5. Кино терапия 6. Жаттығу «Жүректен-жүрекке» |
| 2 | Сейсенбі | Дос болайық бәріміз! | Достық туралы түсініктерін кеңейту, сыйластық қарым- қатынастарын дамыту, шынайы достыққа, достықты бағалауға тәрбиелеу. | 1. Сәлемдесу2. Көңіл- күйлерін анықтау3. Сергіту сәті4. Ойын «Көңілді логика»5. Сурет терапия6. Жаттығу «Тиын» |
| 3 | Сәрсенбі | Әуелгі байлық-денсаулық | Денсаулықтың адам өмірінде маңыздылығы жайында түсінік беру, спортпен шұғылдануға баулу, белсенділікке тәрбиелеу. | 1. Сәлемдесу2. Көңіл- күйлерін анықтау3. Сергіту сәті4. Ойын «Көңілді баулар»5. Би терапия6. Бейнеролик «»7. Жаттығу «Майшам» |
| 4 | Бейсенбі | Қуаныш- жан шуағы | Қуаныш сезімінің мәні туралы түсінік беру, өзара жағымды қарым- қатынас жасау іскерлігін дамыту, мейірімділікке, бауырмалдыққа, көңілді жүруге тәрбиелеу. | 1. Сәлемдесу2. Көңіл- күйін анықтау3. Сергіту сәті4. Ойын «Гүл»5. Ертегі терапия6. Бейнеролик «Фунтик»7. Жаттығу «» |
| 5 | Жұма | Жақсы сөз- жанға қуат | Жақсы сөздің адам өміріндегі маңыздылығын түсіндіру, жақсы сөздерді қолдана білу іскерліктерін дамыту, ізгілікке, ізеттілікке тәрбиелеу. | 1. Сәлемдесу2. Көңіл- күйін анықтау3. Сергіту сәті1. Ойын «Сандар үйшігі»
2. Ән терапия
3. Бейнеролик «Улыбка»
4. Жаттығу «Күн шуағы»
 |

1. күн

Тақырыбы: Отбасым- алтын үйім.

Мақсаты: Отбасы жайында түсінік беру, отбасы мүшелері туралы жаңа сөздерді енгізіп, отбасы мүшелерін атау. Үлкендерді құрметтеуге, сыйлауға тәрбиелеу.

Көрнекіліктер: Смайлик, А4 парағы, жұмсақ ойыншық, отбасы суреттері, бейнетаспа.

Барысы:

І. Сәлемдесу.

Сәлеметсіңдер ме, балалар! Қандай керемет таң! Барлығыңды шеңбер бойымен тұра қалуға шақырамын. Бір- бірімізбен үш тілде (қазақ, орыс, ағылшын) амандасамыз.

Сәлеметсіңдер ме? Здравствуйте! Hello!

 ІІ. Көңіл- күйлерін анықтау.

(Әр баланың есімі жазулы тұрған А4 парағына балалар өз көңіл- күйлерін білдіретін смайликті таңдап жапсырады)

ІІІ. Психологтың сөзі:

Бүгінгі күнімізді «Отбасы- алтын үйім» тақырыбына арнаймыз. Біздің барлығымыздың да отбасымыз бар. Сондықтан да бұл отбасы туралы тақырып барлығымызға да жақсы таныс деп ойлаймын.

Қане, үйдегі отбасы мүшелерін атайықшы.

Сұрақ- жауап: (диалогты сұрақтар қою)

1. Сенің отбасыңда неше адам бар?

2. Отбасындағы өзіңе ең жақын досың кім?

3. Сенің ағаң бар ма?

4. Сенің әпкең бар ма?

5. Отбасы мүшелерін қалай сыйлайсың?

ІҮ. Сергіту сәті. (Балалар хормен төмендегі өлең жолдарын айтады)

Анам-күнім, жүрегім,

Әкем- өмір тірегім.

Мен- бақытты баламын,

Бәрі маған қуансын.

Әжем- асыл, ардағым,

Атам- дана, қорғаным,

Мен- бақытты баламын,

Бәрі маған қуансын.

Ү. Ойын «Кім жоқ?»

Шарты: Отбасы мүшелерінің суреттері тақтаға ілінеді. Бала мұқият қарап алады. Ойыншының көздері байланады. Суреттердің арасынан бір суретті жүргізуші алып, жасырады. Бала жоқ суретті тауып айтуы тиіс.

ҮІ. Кино терапия (мультфильм көрсету)

ҮІІ. Жаттығу. «Жүректен жүрекке» (Балалар отбасына деген жылы лебіздерін білдіреді)

Балалар, осы отбасы мүшелеріне әрқайсымыз өзіміздің жақсы тілектерімізді айтайық.

* Бір- бірін ренжітпесін!
* Әрқашан сыйластық болсын!
* Бақытты болсын!
* Отбасы тату болсын!
* Ата- анам әрқашан қасымда болсын!
* Отбасында бірлік болсын!
* Барлығы аман болсын!
1. күн

Тақырыбы: Дос болайық бәріміз!

Мақсаты: Достық туралы түсініктерін кеңейту, сыйластық қарым- қатынастарын дамыту, шынайы достыққа, достықты бағалауға тәрбиелеу.

Көрнекіліктер: Смайликтер, А4 парағы, жұмсақ ойыншық, карточкалар, бейнетаспа, фломастер, түрлі- түсті қарындаштар.

Барысы:

І. Сәлемдесу.

 Сәлеметсің бе, шуағын төккен күн?

Сәлеметсің бе, жер ана?

Сәлеметсің бе, қамқоршы көк аспан?

Сәлеметсің бе, мейірімді достарым? (Балалар осылайша бір- бірімен құшақтасады).

ІІ. Көңіл- күйлерін анықтау.

(Әр баланың есімі жазулы тұрған А4 парағына балалар өз көңіл- күйлерін білдіретін смайликті таңдап жапсырады)

ІІІ. Психологтың сөзі:

Бүгінгі күнімізді «Дос болайық бәріміз!» тақырыбына арнаймыз. Дос сыр бөлісетін адам, көмекке әрдайым дайын адам, сенімді адам, мені өте жақсы түсінетін адам.

1.Дос деген кім?

2.Досың бар ма? Ол кім?

3.Жақсы дос қандай болады?

4.Жаман дос қандай болады?

5.Дос қандай болу керек?

ІҮ. Сергіту сәті. «Достық»

Бейнетаспадан көрсетілім көрсету арқылы би билеу.

Ү. Ойнаймыз- ойлаймыз «Көңілді логика»

Шарты: Карточкалардағы суреттердің біреуін таңдап алып, бұл суретте не бейнеленгенін айту. Содан кейін оның түсін, формасын, санын, орналасуын, қандай геометриялық фигуралардан құралғанын табу.

ҮІ. Сурет терапия. (суреттерді бояу)

Шарты: Берілген суреттерді түрлі- түсті қарындаштармен бояу. Ненің суреті екенін айтып, әңгімелеу.

ҮІІ. Жаттығу «Тиын»

Балалар шеңберге тұрады. Бір- біріне жұмсақ тиын ойыншығын ұсына отырып, сыпайы сөздер айтады.

* Досыңды алдама, оған адал бол.
* Досыңды қорлама.
* Досыңның кемшілігін кешіре біл.
* Досыңа әркез көмектес.
1. күн

Тақырыбы: Әуелгі байлық- денсаулық.

Мақсаты: Денсаулықтың адам өмірінде маңыздылығы жайында түсінік беру, спортпен шұғылдануға баулу, белсенділікке тәрбиелеу.

Көрнекіліктер: Смайликтер, жемістер макеті, түрлі- түсті дөңгелектер, бейнетаспа, баулар, майшам.

Барысы:

І. Сәлемдесу.

 Сәлеметсіңдер ме, балалар! Қандай керемет таң! Барлығыңды шеңбер бойымен тұра қалуға шақырамын. Өйткені біздің шеңберімізге әрқашан да нағыз шынайы достар жиналады. Жаныңда тұрған баламен «қолға- қол», «иыққа- иық», «басқа- бас», «бетке- бет»- деп бір- біріңнің денелеріңмен амандасасыңдар. Соңында «адамға- адам» деп бір- біріңмен құшақтасасыңдар.

ІІ. Көңіл- күйлерін анықтау.

(Әр баланың есімі жазулы тұрған А4 парағына балалар өз көңіл- күйлерін білдіретін смайликті таңдап жапсырады)

ІІІ. Психологтың сөзі:

Бүгінгі күнімізді «Әуелгі байлық- денсаулық» тақырыбына арнаймыз.

ІҮ. Сергіту сәті. «Керік»

 Шарты: Бейнетаспаға қарап отырып, жаттығу жасау.

Ү. Ойын «Көңілді баулар»

Шарты: Балаға түрлі- түсті баулар беріледі. Сол бауларға жемістердің, түрлі- түсті домалақтардың, түсін, жемістің атауын атай отыра бауға тізу керек.

ҮІ. Би терапия.

Шарты: Ортада тұрған орындықты балалар айнала билеп жүреді. Орындық саны бала санынан кем болу керек. Музыка тоқтағанда орындыққа отыра алмай қалған ойыншы ойыннан шығады. Артында қалған бала жеңімпаз болады.

Талдау: не ұнады, не ұнамады?

ҮІІ. Жаттығу «Майшам».

Балалар бір шеңберге тұрады. Майшам- ол жарық, шуақ. Сондықтан балалық шақтарың жарық болсын, ақ болсын деген ниетпен жағылған майшамды бір- біріңе бере отыра, бүгінгі күннен алған әсерлерің туралы айтып, тілектеріңді білдіріңдер.

4 -күн

Тақырыбы: Қуаныш- жан шуағы.

Мақсаты: Қуаныш сезімінің мәні туралы түсінік беру, өзара жағымды қарым- қатынас жасау іскерлігін дамыту, мейірімділікке, бауырмалдыққа, көңілді жүруге тәрбиелеу.

Көрнекіліктер: Смайликтер, ертегі мәтіні, «Ізгі тілек ағашы», бейнетаспа.

Барысы:

І. Сәлемдесу.

- Сәлеметсіңдер ме, қыздар! (қыздар шапалақтайды)

- Сәлеметсіңдер ме, ұлдар! (ұлдар шапалақтайды)

\* Күлімсіреу

\* Ыстық сезім (қолмен сипалау)

\* Алақанмен амандасу.

ІІ. Көңіл- күйлерін анықтау.

(Әр баланың есімі жазулы тұрған А4 парағына балалар өз көңіл- күйлерін білдіретін смайликті таңдап жапсырады)

ІІІ. Психологтың сөзі:

Бүгінгі күнімізді «Қуаныш- жан шуағы» тақырыбына арнаймыз. Қуаныш, күлкі денсаулықты жақсартады, адамның көңіл- күйін көтереді. Өзгелерге де қуаныш сыйлайды. Күлкі сендерге бақыт сезімін әкеледі. Күлкі жандарыңа серік болсын!

ІҮ. Сергіту сәті.

Шаршадым «Уһ» дедім,

Ренжідім «Туһ» дедім,

Қорықтым «Ой» дедім,

Өкіндім «Ах» дедім,

Таң қалып «О» дедім,

Кейідім «Ии» дедім,

Біліп ап «Ее» дедім,

Қуанып «Ха» дедім

Ү. Ойын «Гүл»

 Балалар әр жерде отырады. Жүргізуші: балалар біз барлығымыз енді өсіп келе жатқан гүлдерміз. Күн шықты, гүлдер жайнап ашылып өсіп келеді (қолдарын созады). Кенеттен баяу жел соғады, гүлдер желмен жан- жаққа шайқалады (қолдарын жан- жаққа шайқайды). Бір мезетте аспанға бұл төніп, жаңбыр жауа бастайды, гүлдер тоңып, бүрісіп жабылады (қолдарын тізелерінің үстіне қойып бүрісіп отырады). Бір уақытта қайтадан күннің көзі күлімдеп шыға бастады, сол уақытта гүлдер де құлпырып, жайнап ашыла бастайды (балалар үлкен жасап, бір үлкен гүл шоғына жиналады).

ҮІ. Ертегі терапия.

ҮІІ. Бейнеролик «Фунтик»

ҮІІІ. Жаттығу. «Ізгі тілек ағашы»

 Балалар «Ізгі тілек ағашына» алмалар (қызыл, сары, жасыл) іле отыра, тілектерін білдіреді.

1. күн

Тақырыбы: Жақсы сөз- жанға қуат.

Мақсаты: Жақсы сөздің адам өміріндегі маңыздылығын түсіндіру, жақсы сөздерді қолдана білу іскерліктерін дамыту, ізгілікке, ізеттілікке тәрбиелеу.

Көрнекіліктер: Смайликтер, А4 парағы, күн суреті, күн сәулелері, «Сандар үйшігі», бейнетаспа, түрлі- түсті скрепкалар.

Барысы:

І. Сәлемдесу.

Балалар бөлме ішінде ары- бері жүріп, бір- біріне қол беріп, сәлемдеседі.

* Ассалаумағалейкүм!
* Сәлем!
* Сәлеметсің бе?!
* Қалайсың?!
* Есен- амансың ба?!

ІІ. Көңіл- күйлерін анықтау.

(Әр баланың есімі жазулы тұрған А4 парағына балалар өз көңіл- күйлерін білдіретін смайликті таңдап жапсырады)

ІІІ. Психологтың сөзі:

Бүгінгі күнімізді «Жақсы сөз- жанға қуат» тақырыбына арнаймыз.

ІҮ. Сергіту сәті. «Қарын мен төбе»

Балалар сол қолымен қарындарын сипалап, оң қолдарымен төбелерін ақырындап шапалақтайды. Берілген команда бойынша («Үш, төрт! Қолдарыңды ауыстырыңдар!») олар қолдарын алмастыруы керек.

Ү. Ойын «Сандар үйшігі»

Шарты:

ҮІ. Жаттығу. «Шығармашылық патшалығы»

Шарты: Бала түрлі- түсті скрепкалардың түсін ажыратып, өз қалауымен бір зат жасауы керек.

ҮІІ. Бейнеролик «Улыбка»

ҮІІІ. Жаттығу. «Күн шуағы»

 Күннің суреті (ортасы) тақтаға ілінеді де, сәулелері балаларға таратылып беріледі. Балалар жақсы тілектерін айта отыра, күн сәулелерін ілініп тұрған күннің айналасына бекітеді.